

**ประกาศเทศบาลตำบลปากนคร**

**เรื่อง กำหนดวัน เวลา สถานที่ และระเบียบเกี่ยวกับการคัดเลือกพนักงานจ้างทั่วไป**

**ตำแหน่งปฏิบัติหน้าที่ดูแลเด็กเล็ก (ผู้ดูแลเด็ก)**

**……………………………………**

ตามที่เทศบาลตำบลปากนคร ได้ประกาศรับสมัครบุคคลเพื่อเลือกสรรเป็นพนักงานจ้างทั่วไป ตำแหน่งปฏิบัติหน้าที่ดูแลเด็กเล็ก(ผู้ดูแลเด็ก) จำนวน 2 อัตรา งานส่งเสริมประเพณีศิลปวัฒนธรรม ฝ่ายบริหารการศึกษา กองการศึกษา ประจำปีงบประมาณ ๒๕๕9 กำหนดรับสมัครตั้งแต่วันที่ 12 - 25 กรกฎาคม 2559 ตามประกาศลงวันที่ 4 กรกฎาคม 2559 และได้ประกาศรายชื่อผู้มีสิทธิเข้ารับการเลือกสรรตามประกาศเทศบาลตำบลปากนคร ลงวันที่ 28 กรกฎาคม 2559 ไปแล้วนั้น

เพื่อให้การดำเนินการสรรหาและเลือกสรรพนักงานจ้างทั่วไปตำแหน่งปฏิบัติหน้าที่ดูแลเด็กเล็ก(ผู้ดูแลเด็ก )เป็นไปด้วยความเรียบร้อย บริสุทธิ์ ยุติธรรม เทศบาลตำบลปากนครจึงประกาศกำหนดวัน เวลา สถานที่สอบคัดเลือกแล**ะ**ระเบียบเกี่ยวกับการคัดเลือกพนักงานจ้างทั่วไป ดังนี้

**สอบข้อเขียน วันพุธที่ 17 สิงหาคม 2559** ณ ห้องประชุมเทศบาลตำบลปากนคร ชั้น 2 อาคารสำนักงานเทศบาลตำบลปากนคร ถนนปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช

|  |  |  |
| --- | --- | --- |
| **เวลา** | **วิชา** | หมายเหตุ |
| 09.30น. – 11.00 น | วิชาความรู้ความสามารถทั่วไป (ภาค ก)  คะแนนเต็ม 100 คะแนน | ข้อสอบปรนัย 100 ข้อ |
| 13.00น. – 14.30 น. | วิชาความรู้ความสามารถที่ใช้เฉพาะตำแหน่ง (ภาค ข)  คะแนนเต็ม 100 คะแนน | ข้อสอบปรนัย 100 ข้อ |

โดยผู้สมัครเข้ารับการคัดเลือกจะต้องสอบได้คะแนนในภาค ก ได้ไม่น้อยกว่าร้อยละหกสิบ

และสอบได้คะแนนในภาค ข ไม่น้อยกว่าร้อยละหกสิบ ถึงจะเป็นผู้มีสิทธิสอบภาคเหมาะสมกับตำแหน่ง (ภาค ค)(สัมภาษณ์)

**สอบสัมภาษณ์ วันพฤหัสบดีที่ 19 สิงหาคม 2559** **ตั้งแต่เวลา 09.00 น. เป็นต้นไปจนกว่าจะแล้วเสร็จ** ณ ห้องประชุมเทศบาลตำบลปากนคร ชั้น 2 อาคารสำนักงานเทศบาลตำบลปากนคร ถนนปากนคร หมู่ที่ 1 ตำบลปากนคร อำเภอเมืองนครศรีธรรมราช จังหวัดนครศรีธรรมราช

ระเบียบเกี่ยวกับการคัดเลือกพนักงานจ้างทั่วไปตำแหน่งปฏิบัติหน้าที่ดูแลเด็กเล็ก(ผู้ดูแลเด็ก)

1. การแต่งกายให้แต่งชุดสุภาพ (ผู้หญิงสวมกระโปรง)
2. ต้องนำบัตรประจำตัวประชาชนและบัตรประจำตัวผู้เข้ารับการคัดเลือกพนักงานจ้างทั่วไปแสดงกับคณะกรรมการสอบคัดเลือกทั้ง 3 ภาค (ภาค ก , ภาค ข , และภาค ค)ให้ไปถึงสถานที่คัดเลือกก่อนเวลา และจะออกจากห้องสอบได้เมื่อผ่านเวลา 45 นาที ไปแล้ว

การประกาศรายชื่อผู้ผ่านการคัดเลือกให้ถือเกณฑ์ว่า ต้องเป็นผู้คัดเลือกได้คะแนนในแต่ละภาคไม่ต่ำกว่าร้อยละ 60 โดยคณะกรรมการดำเนินการคัดเลือกจะประกาศรายชื่อผู้คัดเลือกได้จากคะแนนสูงสุดไปหาคะแนนต่ำสุด และให้พิจารณาผู้ที่อยู่ในลำดับที่ดีกว่าจะได้รับการแต่งตั้งก่อนผู้ที่อยู่ในลำดับถัดไป และหากคะแนนของแต่ละบุคคลปรากฏว่าคะแนนรวมเท่ากันให้จัดลำดับผู้ที่คะแนนเท่ากัน ดังนี้

1. ถ้าคะแนนรวมเท่ากันให้พิจารณาจากคะแนนสัมภาษณ์ก่อน
2. ถ้าคะแนนสัมภาษณ์เท่ากันให้พิจารณาจากผู้ได้คะแนนภาค ข. มากกว่า
3. ถ้าคะแนนได้คะแนนภาค ข. เท่ากันให้พิจารณาจากผู้ได้คะแนนภาค ก. มากกว่า
4. ได้คะแนนภาค ก. เท่ากัน ให้พิจารณาจากลำดับที่สมัครคัดเลือก

จึงประกาศให้ทราบโดยทั่วกัน

ประกาศ ณ วันที่ 29 เดือน กรกฎาคม พ.ศ. ๒๕๕9

สมศักดิ์ อนันตพืช

(นายสมศักดิ์ อนันตพืช)

นายกเทศมนตรีตำบลปากนคร

วิชาความรู้ความสามารถทั่วไป (ภาค ก) มีเนื้อหาเกี่ยวข้องกับ

1. วิชาภาษาไทย วิชาคณิตศาสตร์ วิชาสังคมศึกษา
2. ระเบียบสำนักนายกรัฐมนตรีว่าด้วยงานสารบรรณ พ.ศ.๒๕๒๖ และที่แก้ไขเพิ่มเติม
3. พระราชบัญญัติเทศบาล พ.ศ. ๒๔๙๖ และแก้ไขเพิ่มเติมถึงปัจจุบัน
4. พระราชบัญญัติระเบียบบริหารราชการแผ่นดิน พ.ศ.๒๕๓๔ และที่แก้ไขเพิ่มเติมจนถึงปัจจุบัน
5. ประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง และแก้ไขเพิ่มเติมจนถึงปัจจุบัน
6. ความรู้เกี่ยวกับเหตุการณ์ปัจจุบัน ด้านการเมือง เศรษฐกิจและสังคม นโยบายรัฐบาล

วิชาความรู้ความสามารถที่ใช้เฉพาะตำแหน่ง (ภาค ข) มีเนื้อหาเกี่ยวข้องกับ

๑. พระราชบัญญัติการศึกษา พ.ศ.๒๕๔๒ และที่แก้ไขเพิ่มเติมจนถึงปัจจุบัน

2. บทบาทหน้าที่ ของผู้ดูแลเด็กเล็ก

3. การดูแลเด็กเล็ก

4. การส่งเสริมพัฒนาการของเด็กเล็ก

5. การประเมินและรายงานผล

6. การจัดชั้นเรียน

7. การสร้างความสัมพันธ์กับบ้านและชุมชน

8. การจัดการศึกษาปฐมวัยสำหรับกลุ่มเป้าหมายเฉพาะ

9. การวิจัยในชั้นเรียน